ཇོར་ཇེ་སི་ཐེ་ནེར་ནི་ཏག་ཏག་རུ་སེལ་ལྟ་བུ་ཕ་རོལ་པོ་ལ་དྲིང་བ་མི་འཇོག་པའི་སྤྱི་པའི་ཡོན་ཏན་པ་ཞིག་ཡིན།ཁོང་ཕ་རི་སི་རུ་ཕ་ཡུལ་ཝི་ཨེ་ནནས་ཡིན་པའི་ཡ་ཧུ་ད་པའི་རིགས་ཀྱི་ཁྱིམ་ཚང་ཞིག་ཏུ་སྐྱེས་ཤིང་།ལོར་འཇར་མན་གྱིས་ཧྥ་རན་སི་བཙན་གྱིས་མ་བཟུང་གོང་གི་ཟླ་གཅིག་ཙམ་གྱི་དུས་སུ།ད་དུང་བྱིས་དུས་མ་འདའ་བའི་སི་ཐེན་ནེར་གྲོང་ཁྱེར་ཉིག་ཡོག་ཏུ་བསྐྱལ།བྱིས་པའི་དུས་ནས་ཁོས་དབྱིན་སྐད་དང་།ཧྥ་རན་སིའི་སྐད།འཇར་མན་གྱི་སྐད་ཐོགས་པ་མེད་པར་ཤོད་ཐུབ་ཀྱི་ཡོད།ལོ་ན་དྲུག་གི་སྐབས་སུ་ཁོས་པ་ལགས་ཀྱིས་ད་དུང་གནའ་བོའི་ཀེ་རི་སིའི་སྐད་ཀྱིསཨི་ལི་ཨདབཀླགས་ཤིང་ཁྲིད།ནུབ་རྒྱ་མཚོ་ཆེན་མོའི་ཕར་ཚུར་གཉིས་ཀ་བརྒལ་བའི་སི་ཐེན་ནེར་གྱིས།རོལ་དབྱངས་དང་ཆོས་ལུགས།མཚན་ཉིད་རིག་པ་དང་བཟོ་བསྐྲུན་རིག་པ་སོགས་རིག་པའི་ཡན་ལག་མང་པོ་ཞིག་ལ་སྦྱངས་ཤིང་ངེས་པ་བྱུང་ནས།རྩོམ་པ་པོ་དང་སྒྲུང་གཏམ་པ།སྐྱོན་བརྗོད་པ་སོགས་ཀྱི་ཐོབ་ཀྱང་བླངས་མཆིས་པས།ཡོ་རོབ་ཀྱི་ལྟ་བ་འབྲི་བ་ལ་ཁོ་ལས་འཚམ་པའི་གང་ཟག་ཅིག་གང་དུ་བཙལ་ཡང་རྙེད་པར་མི་འགྱུར།